আত্মা একটি সংস্কৃত শব্দ যার অর্থ হল "সার, শ্বাস, অন্তঃকরণ"। এটি প্রোটো-ইন্দো-ইউরোপীয় শব্দমূল "*h₁eh₁tmṓ" থেকে এসেছে, যার মূল অর্থ হল শ্বাস। এর কেবল জার্মানিক কগনেটগুলো আজ দেখা যায়, যেমন ডাচ ভাষায় "adem", ওল্ড হাই জার্মান ভাষায় "atum" (শ্বাস), আধুনিক জার্মান ভাষায় "atmen" (শ্বাস গ্রহণ করা) এবং "Atem" (শ্বাস), ওল্ড ইংলিশ এ "eþian".

ডায়াক্রিটিক ছাড়া শিক্ষায়তনিক সাহিত্যে একে অনেক সময় "atman" লেখা হয়, যার অর্থ হচ্ছে ব্যক্তির "বাস্তব আত্ম", "অন্তরতম সার", এবং আত্মা (সোউল)। হিন্দুধর্মে আত্মাকে শাশ্বত, অক্ষয় এবং সময়ের ঊর্ধ্বে বলে বিবেচনা করা হয়, "যা দেহ বা মন বা চেতনা নয়, কিন্তু এগুলোর সবকিছুরই ঊর্ধ্বে"। হিন্দুদের জন্য আত্মা একটি অধিবিদ্যীয় এবং আধ্যাত্মিক প্রত্যয়, এবং প্রায়ই তাদের ধর্মগ্রন্থগুলোতে ব্রহ্মের প্রত্যয়ের সাথে একে আলোচনা করা হয়।

"কঠোপনিষদ"
বেদ
বেদান্ত সম্প্রদায়
ব্যুৎপত্তি ও অর্থ